Franchise.GR - Ο Argus των Coffee Lab εγγυάται σταθερή ποιότητα σε πολύ καλές τιμές
Ο Argus των Coffee Lab εγγυάται σταθερή ποιότητα σε πολύ καλές τιμές
Δημιουργήθηκε : Τρίτη, 23 Μαΐου 2017 09:29
Τελευταία ενημέρωση : Πέμπτη, 25 Μαΐου 2017 09:10
Δημοσιεύθηκε : Τρίτη, 23 Μαΐου 2017 09:29
Οι επενδυτές σε αυτή τη δύσκολη εποχή της κρίσης, θεωρούν επιχειρηματική ευκαιρία να επενδύσουν στο κλάδο της Μικρής Εστίασης, αφού έτσι δεν θα ρισκάρουν μεγάλα κεφάλαια, η επένδυση δεν θα έχει υψηλό ρίσκο, και θα έχει ταχύτερους χρόνους απόσβεσης κεφαλαίου.
Πιστεύουμε, ότι κλάδος της Μικρής Εστίασης δεν θα κορεσθεί εύκολα, απλά είναι μια μεγάλη ευκαιρία αυτή την εποχή, να επιβιώσουν οι σταθεροί σε εξυπηρέτηση και διαχρονικοί σε προϊόν και ποιότητα. Ο κλάδος θα συνεχίσει να προσελκύει επενδυτές, αλλά θα επιβιώσουν τελικά οι καλύτεροι, όπως συμβαίνει παγκοσμίως σε όλες τις αγορές.
Το κύριο συστατικό στην επιτυχία ενός καταστήματος στην Ελληνική Αγορά, είναι η συνάρτηση της ποιότητας του προϊόντος με την τιμή πώλησης του. Φυσικά το σημείο πώλησης (location) είναι πάντα ένα κύριο συστατικό στην επιτυχία, αλλά χωρίς την «έντιμη» σχέση που αναφέρω παραπάνω, δεν θα είναι ποτέ αρκετό. Η εξυπηρέτηση ανήκει στο ίδιο «πακέτο» που καθορίζει ένα concept «έντιμο» στην αγορά και πάντα αυτό πρέπει να βρίσκεται σε μέγιστη απόδοση.
Η δική μας πρόταση έχει γνώμονα την «έντιμη» σχέση του επιχειρηματία με τον πελάτη. Ο σκύλος μας, ο Argus είναι ο πιστός φίλος της κάθε Ελληνικής Γειτονιάς και μας διαφοροποιεί αφού ο πελάτης ξέρει ότι θα βρει πάντα στην αλυσίδα μας μια σταθερή ποιότητα στις ξεχωριστές και μοναδικές ποικιλίες του καφέ μας, σε όλα τα συνοδευτικά προϊόντα και το βασικότερο σε πολύ καλές τιμές, σε αυτή τη δύσκολη εποχή. Ο Argus των Coffee Lab είναι πιστός, σε αυτά που υπόσχεται το concept.
Απαιτούμενος χώρος από 35 τ.μ., κόστος διαμόρφωσης ανάλογα με την κατάσταση του ακινήτου, ο εξοπλισμός δεν ξεπερνάει τα 22.000 Ευρώ και το entry fee είναι στις 15.000 Ευρώ. Δεν υπάρχουν royalties. Μαζί με το πρώτο γέμισμα το συνολικό κόστος δεν ξεπερνάει τις 60.000 Ευρώ.
Οι νέοι επιχειρηματίες που θέλουν να ασχοληθούν με τον κλάδο θα πρέπει να γνωρίζουν ότι την εποχή αυτή θα πρέπει να εργαστούν σκληρά» στο κατάστημά τους, για να επιτύχει η επιχειρηματική τους κίνηση. Τα εφόδια μπορεί να υπάρχουν και η στήριξη από επιτυχημένα concept να ποικίλουν στην ελληνική αγορά, αλλά χωρίς προσωπική εργασία και παρακολούθηση του καταστήματός τους, η επιτυχία μπορεί να μην έρθει ποτέ.